Document ID: /roh_data/filtered/fineweb-2-filterrobots_roh.jsonl.gz/20178

Il «Tour de France 2021» en il Danemarc na cumenza betg sco planisà. Suenter tractativas da pliras emnas èn ins sa cunvegnì cun l'organisatur dal tour franzos ASO, da spustar la partenza dal Tour de France sin il fanadur 2022, han communitgà ils organisaturs danais.
L'emprim avevan ins decis ch'il Tour de France cumenza in'emna pli baud – per betg esser il medem mument sco ils gieus olimpics a Tokio. Il problem uschia fiss stà che la partenza da la cursa da velo collidava cun plirs gieus dal campiunadi europeic da ballape.